1.《减字木兰花·画堂雅宴 年代: 宋 作者: 欧阳修
画堂雅宴。
一抹朱弦初入遍。
慢拈轻笼。
玉指纤纤嫩剥葱。
拨头憁利。
怨月愁花无限意。
红粉轻盈。
倚暖香檀曲未成。
2.《渔家傲·青女霜前催得绽》年代: 宋 作者: 欧阳修
青女霜前催得绽。
金钿乱散枝头遍。
落帽台高开雅宴。
芳尊满。
挼花吹在流霞面。
桃李三春虽可羡。
莺来蝶去芳心乱。
争似仙潭秋水岸。
香不断。
年年自作茱萸伴。
3.《水调歌头·安石在东海》年代: 宋 作者: 苏轼
安石在东海,从事鬓惊秋。
中年亲友难别,丝竹缓离愁。
一旦功成名遂,准拟东还海道,扶病入西州。
雅志困轩冕,遗恨寄沧洲。
岁云暮,须早计,要褐裘。
故乡归去千里,佳处辄迟留。
我醉歌时君和,醉倒须君扶我,惟酒可忘忧。
一任刘玄德,相对卧高楼。
4.《临江仙·二月风光浓似酒》年代: 宋 作者: 葛胜仲
二月风光浓似酒,小楼新湿青红。
碧琉璃色映群峰。
更携金凿落,来赏锦薰笼。
调客旧留月旦,此花清软纤秾。
未饶兰蕙转光风。
赤阑呈雅艳,翠幕护芳丛。
5.《水调歌头·颢气遍寰宇》年代: 宋 作者: 王之道
颢气遍寰宇,风露逼衣裘。
中秋昨夜,明月千里满西楼。
人道当年今日,海上骑鲸仙客,乘兴下瀛州。
雅志在扶世,来佐紫宸游。
庙堂上,须早计,要嘉谋。
牙床锦帐,三岁江北叹淹留。
好在蟹螯如臂,判取兵厨百斛,与客醉瑶舟。
待得蟠桃熟,相约访浮丘。
阅读(619)